|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL 2021 M. KAUNO MIESTO SAVIVALDYBĖS PROJEKTŲ ATRANKOS IR FINANSAVIMO PROGRAMOS „INICIATYVOS KAUNUI“ SRIČIŲ IR PRIORITETŲ PATVIRTINIMO** |
| 2020 m. spalio 20 d. Nr. T-420 |
| Kaunas |

Atsižvelgdama į Kauno miesto savivaldybės projektų atrankos ir finansavimo programos „Iniciatyvos Kaunui“, patvirtintos Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“, 6 punktą ir Kauno miesto savivaldybės 2020–2022 metų strateginį veiklos planą, patvirtintą Kauno miesto savivaldybės tarybos 2020 m. vasario 4 d. sprendimu Nr. T-2 „Dėl Kauno miesto savivaldybės 2020–2022 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

Patvirtinti 2021 m. Kauno miesto savivaldybės projektų atrankos ir finansavimo programos „Iniciatyvos Kaunui“ sritis ir prioritetus:

1. Sritis „Kaunas pilnas kultūros“:
	1. kultūrinės raiškos įvairovės skatinimas;
	2. auganti kultūra – augantis Kaunas;
	3. šiuolaikinis Europos kultūros miestas.
2. Socialinių ir sveikatinimo paslaugų plėtros gyventojų gerovei kurti visuomenėje sritis:
	1. pagalbos paaugliams ir jų šeimos nariams emocinės-psichologinės krizės atveju teikimas;
	2. savarankiško gyvenimo įgūdžių ugdymo paslaugų teikimas neįgaliesiems, auginantiems vaikus;
	3. senyvo amžiaus asmenų vienišumo ir socialinės atskirties mažinimas.
3. Sritis „Kaunas sportui – sportas Kaunui“:
	1. Kaunas – būsimų olimpiečių miestas;
	2. Kaunas auga sportuodamas;
	3. Kauno miesto išskirtinumas per įvaizdį formuojančias sporto veiklas;
	4. Kaunas atviras neįgaliųjų integracijai per sportą.
4. Vaikams ir jaunimui draugiško miesto sritis:
	1. įvairiapusis vaikų ir mokinių kompetencijų plėtojimas;
	2. jaunimo galimybių kūrimas ir skatinimas.
5. Sritis „Kaunas – veržlus miestas“:
	1. kultūros paveldo objektų išsaugojimas – visuomenei pažinti ir naudotis;
	2. inovatyvios urbanistikos ir architektūros skatinimas kuriant visuomenės gerovei palankią ir darnią aplinką;
	3. miesto investicinio patrauklumo ir verslumo didinimas, miesto žinomumo skatinimas.

|  |  |  |
| --- | --- | --- |
| Savivaldybės meras |  | Visvaldas Matijošaitis |